**IZVLEČEK IZ NAČRTA KNJIŽNIČNE DEJAVNOSTI UNIVERZITETNE KNJIŽNICE MARIBOR ZA LETO 2023**

Univerzitetna knjižnica Maribor na področju vsebinskega načrtovanja dejavnosti vsako leto pripravi dva dokumenta: podrobnejši načrt dela za obravnavano leto in iztržek nalog na univerzitetni del načrta dela, kjer so pretežno cilji, ki se nanašajo na dejavnost knjižničnega sistema Univerze v Mariboru, koordinacije dejavnosti na univerzi in strokovno podporo akademski skupnosti na Univerzi v Mariboru.

Vsebinski načrt dela Univerzitetne knjižnice Maribor obsega 9 področij. Zastavljeni cilj v pretežni meri slonijo na strategiji razvoja UKM »pODPRImo USTVARJALNOST«

* Organizacija dela Univerzitetne knjižnice Maribor (Knjižnica kot raznolik prostor),
* Uporabniška izkušnja v središču oblikovanja storitev,
* Razvoj knjižnične zbirke
* Podpora študiju in raziskovanju,
* Podpora znanstveni odličnosti,
* Kulturna in znanstvena dediščina,
* Komuniciranje s ciljnimi skupinami uporabnikov in promocija,
* Povezanost UKM z deležniki v okolju,
* Kadri in kompetence za prihodnost.

Na področju **»Organizacija dela UKM« smo v letu 2022 zastavili 28 kratkoročnih ciljev**, ki se nanašajo na Strateški razvojni program Univerzitetne knjižnice Maribor 2021-2025, ki ga je Strokovni svet UKM potrdil dne 9. 6. 2021, nato na poslovanje UKM, optimizacijo delovnih postopkov, organizacijo notranje komunikacije (prenova intraneta), na informacijsko programsko in strojno opremo, ocenjevanje kakovosti knjižnične dejavnosti UKM in knjižnico kot raznolik prostor. Redno spremljamo in se aktivno udejstvujemo na področju sprememb in dopolnitev zakonodaje in pravilnikov s področja knjižničarstva, visokega šolstva in kulture. Zastavljen dolgoročni cilj, ki smo ga poimenovali »Nov koncept za nove storitve«, kjer načrtujemo postopoma preobraziti prostor za različne namene, ki bodo spodbujali mnoge načine in oblike učenja ter uporabe, smo prestavili iz 2022 v leto 2023. V 2022 smo opravili sestanek s predstavniki FGPA UM v upanju vzpostaviti sodelovanje s študenti arhitekture. V 2023 bomo imenovali delovno skupino v UKM in iskali finančne možnosti tovrstenega sodelovanja.

**Področje »Uporabniška izkušnja v središču oblikovanja storitev« 13 ciljev**, katerim skupni imenovalec je ustvarjanje storitev, ki uporabnikom lajšajo uporabo storitev knjižnice in so oblikovane tako, da izpolnjujejo njihova pričakovanja. V letu 2022 smo namestili opremo, ki podpira tehnologijo RFID, tj. varovalna vrata (3 kom.) za knjižnično gradivo, delovne postaje za izposojo knjižničnega gradiva, opremljenega z nalepko RFID in samopostrežni knjigomat. V letu 2023 nadaljujemo z opremljanjem knjižnično gradivo z nalepkami RFID. Aktivnost predstavlja nadaljevanje uvajanja samopostrežnih storitev v UKM.

|  |  |  |  |
| --- | --- | --- | --- |
| Kratkoročni cilj 2023 | Kazalnik | Načrt 2023 | Ukrepi za dosego cilja |
| Implementacija tehnologije RFID v procese UKM (2. faza). | Zaključena 2. faza implementacije RFID v procese UKM. | Nadaljevanje 1. faze impelmentacije tehnologije RFID: oprema gradiva | Opremljanje gradiva z nalepkami RFID, uvajanje zaposlenih in izobraževanje uporabnikov. |

Vir: IZVLEČEK\_Kratkoročni cilji\_UM\_2023

V visokošolskem knjižničarstvu prevladujeta pri organizaciji knjižničnih zbirk dve struji, elektronski informacijski viri, dostopni na daljavo, ki jih knjižnice v pretežni meri najemamo, in digitalizacija dragocenega in redkega gradiva – posebnih zbirk knjižnic, ki knjižnice odlikujejo in ločujejo od drugih. Pridobivanje in zagotavljanje dostopa do knjižničnega gradiva in informacijskih virov različnih znanstvenih in strokovnih področij sta temeljni nalogi UKM in najpomembnejša podstat za vse sodobne storitve, namenjene različnim uporabniškim skupinam. S konzorcijskim povezovanjem zagotavljamo uporabnikom z UM dostop do najpomembnejših zbirk znanstvenih časopisov in drugih podatkovnih zbirk. Nabavi informacijskih virov za učbeniško zbirko, zagotavljanju dostopnosti gradiva in nenehnemu razvoju učbeniške zbirke posvečamo posebno pozornost. Knjižnični fond bogatimo tudi z digitalizacijo iz lastnih zbirk. Ponujamo ga javnosti preko repozitorija DR UKM. **Področje »Razvoj knjižnične zbirke« obsega 66 ciljev** na področjih:

* Pridobivanje in dostopnost knjižničnega gradiva in informacijskih virov z različnih znanstvenih področij in dotok, prirast in bibliografska obdelava knjižničnega gradiva domoznanske zbirke in posebnih zbirk (Zbirka drobnih tiskov, Glasbena in filmska zbirka, Rokopisna zbirka, Zbirka raritet in stare periodike, Kartografska zbirka).
* Učinkovita uporaba knjižničnega gradiva in drugih informacijskih virov.
* Strokovno referentstvo (vsebinska obdelava, redakcija).
* Ureditev knjižničnega skladišča.
* Zagotavljanje enostavnega dostopa do knjižničnega gradiva in informacijskih virov.

|  |  |  |  |
| --- | --- | --- | --- |
| Kratkoročni cilj 2023 | Kazalnik | Načrt 2023 | Ukrepi za dosego cilja |
| Zagotovitev temeljne knjižnične zbirke za podporo izobraževalni in znanstvenoraziskovalni dejavnosti na univerzi (prednostni nakup e-virov in študijskega gradiva). | Zagotovljena ustrezna knjižnična zbirka. | Prirast knjižnične zbirke. | Komisija za nabavo knjižničnega gradiva UKM; razrez finančnih sredstev za nakup knjižničnega gradiva in drugih informacijskih virov po znanstvenih področjih. |
| Digitalizacija, vnos in javna objava digitaliziranih objektov domoznanskih vsebin, raritet, rokopisov in drugega dragocenega knjižničnega gradiva v repozitorij DR UKM | Zagotovljen javni dostop digitaliziranih objektov - dragocenega in drugega gradiva UKM | Izvajanje digitalizacije glede na letni načrt (37.750 strani). | Redna dejavnost; Sodelovanje z Mariborsko knjižnico; projektna sredstva. |
| Digitalizacija zapuščine akad. prof. dr. Zinke Zorke: nadgradnja metapodatkov digitalnih objektov iz zapuščine; predstavitev javnosti v skladu z avtorskopravnimi omejitvami. | Nadgrajena metapodatkovna struktura za opis digitalnih objektov; javna objava v skladu z avtorskopravnimi omejitvami | Nadaljevanje aktivnosti: nadgradnja metapodatkov digitalnih objektov iz zapuščine akad. prof. dr. Zinke Zorko. | Sodelovanje s ZRC SAZU, Inštitut za slovenski jezik Frana Ramovša |

Vir: IZVLEČEK\_Kratkoročni cilji\_UM\_2023

Informacijska pismenost je skupna vsem znanstvenim disciplinam, učnim okoljem in stopnjam izobraževanja. Informacijska znanja pomagajo posamezniku razumeti vsebino informacij, pomagajo mu širiti področje raziskovanja in prevzemati nadzor nad lastnim učenjem. Z aktivnim vključevanjem informacijskega opismenjevanja v študijski proces na vseh stopnjah študija, z nadgradnjo in s posodobitvijo obstoječih in na uporabnike ter študijske vsebine usmerjenih modulov informacijskega opismenjevanja, z uvajanjem osebnega knjižničarja želimo krog udeležencev izobraževanj širiti. S tem bodo študenti osvojili kompetence, ki jim bodo omogočale lažje vključevanje v študijski proces in kasneje na trg delovne sile. Med drugimi smo si zastavili cilj *Priprava sodobnega programa izobraževanja in vseživljenjskega izobraževanja za krepitev kompetenc na različnih področjih pisemnosti in za različne skupine uporabnikov (tudi knjižničarjev UM)* in pridobili pilotni projekt NOO: Odprti dostop za vseživljenjsko izobraževanje.

**Na področju »Podpora študiju in poučevanju« smo zastavili v 2022 20 ciljev.**

|  |  |  |  |
| --- | --- | --- | --- |
| Kratkoročni cilj 2023 | Kazalnik | Načrt 2023 | Ukrepi za dosego cilja |
| Priprava sodobnega programa izobraževanja in vseživljenjskega izobraževanja za krepitev kompetenc na različnih področjih pismenosti in za različne skupine uporabnikov (tudi knjižničarjev UM) | Izdelan posodobljen program izobraževanja. | Izdelan prenovljeni program izobraževanja in vseživljenjskega izobraževanja za krepitev kompetenc na različnih področjih pismenosti in za različne skupine uporabnikov (tudi knjižničarjev UM); portal izobraževanja del prenovljene spletne strani. | Organizacija dela; delovna skupina. |
| Izvedena izobraževanja za tuje študente in druge udeležence ATHENA Soft & Research Skills Course. | Izvedena izobraževanja za tuje študente in druge udeležence ATHENA Soft & Research Skills Course. | Izvedena izobraževanja za tuje študente in druge udeležence ATHENA Soft & Research Skills Course: 5 | Spdelovanje zaposlenih UKM kot izobraževalcev. |
| Sodelovanje z Doktorsko šolo UM in doktorskimi šolami članic. | Št. IO v okviru Doktorske šole UM in doktorskih šol članic UM. | Št. IO v okviru Doktorske šole UM in doktorskih šol članic UM: 5 | Predstavitev programov informacijskega opismenjevanja čklanicam UM. |
| Usposabljanje uporabnikov. | Usposobljeni uporabniki na področjih uporabe informacijskih virov in sorodnih vsebin. | Usposabljanje uporabnikov: 3.200 | Promocija programov izobraževanja in storitev UKM. |
| Pilotni projekt NOO: Odprti dostop za vseživljenjsko izobraževanje (izvedba aktivnosti v prvem letu projekta) | izvedene aktivnosti v prvem letu projekta. | Pilotni projekt NOO: Odprti dostop za vseživljenjsko izobraževanje (izvedba aktivnosti v prvem letu projekta) | Sodelovanje z ORUD UM. |

Vir: IZVLEČEK\_Kratkoročni cilji\_UM\_2023

Področje **»Podpora znanstveni odličnosti« obsega 47 kratkoročnih ciljev** na področjih:

* + Bibliografska obdelava knjižničnega gradiva za bibliografijo raziskovalcev UM; koordinacija dejavnosti.
  + Uveljavitev odprte znanosti na Univerzi v Mariboru (Spodbujanje odprtosti in prepoznavnosti Univerze v Mariboru v nacionalnem in mednarodnem raziskovalnem prostoru).
  + Raziskovalna integriteta - storitve pri podpori raziskovanju.
  + Nadgradnja funkcionalnosti DKUM.
  + Knjižnica - potencial na raziskovalnem področju.

Odprtost v znanosti je usmeritev, ki jo intenzivno uvajamo v raziskovanje in je pomemben dejavnik za povečanje raziskovalne integritete, znanstvene odličnosti in vpliva na kakovost raziskovalnih rezultatov. Ta postaja pomemben element pri nabavi elektronskih informacijskih virov in mednarodne znanstvene literature, čeprav tranzicija v odprto znanost in nov način znanstvenega komuniciranja povzročata dodatne stroške. Poznavanje stroškov odprtega dostopa je pomemben odločevalski podatek, zato je treba vzpostaviti celovit sistemski vnos oz. prenos člankov, objavljenih v odprtem dostopu, v DKUM. UKM sodeluje pri vzpostavitvi za to področje ustrezne infrastrukture in je nacionalni partner v evropskem projektu H2020 – National Initiatives for Open Science in Europe, ki je del družine infrastrukturnih projektov za vzpostavitev načel Evropskega oblaka odprte znanosti na nacionalnem nivoju. Portal Odprimo:UM predstavlja personalizacijo storitev za raziskovalce UM. UKM bo s svojimi storitvami nudila podporo v vseh fazah življenjskega cikla nastajanja publikacije, tj. v vseh fazah raziskovalnega procesa. Pozornost bomo usmerili k spodbujanju sodelovanja in novih načinov razširjanja znanja z uporabo digitalnih tehnologij, računalniških zmogljivosti in sodelovalnih orodij ter ključnih načel znanstvenega komuniciranja in raziskovalne integritete. V letu 2023 bomo v UKM sodelovali v dveh projektih NOO na področju odprte znanosti. Tudi v tem leto bomo organizirali poletno šolo »University of Maribor Open Science Summer School«. V 2023 pričakujemo sprejem dokumenta Akcijski načrt za odprto znanost za izvedbo Ukrepa 6.2: Odprta znanost Resolucije o znanstvenoraziskovalni in inovacijski strategiji Slovenije 2030, na podlagi katerega bomo prejemniki sredstev, ki bodo knjižnici omogočila nadgradnjo strokovne podpore akademski skupnosti na področju odprte znanosti.

|  |  |  |  |
| --- | --- | --- | --- |
| Kratkoročni cilj 2023 | Kazalnik | Načrt 2023 | Ukrepi za dosego cilja |
| Nadgradnja infrastrukture za odprto znanost na UM (DKUM) | Vzpostavljene nove funkcionalnosti DKUM. | Trajno hranjenje znanstveno raziskovalnih, strokovnih in drugih digitalnih objektov v elektronski obliki.  Nove funkcionalnosti po načrtu 2023. | Sodelovanje Delovna skupina za razvoj in vzdrževanje DKUM; Sodelovanje in UKM/FERI  Izvajalec LHRS, FERI UM |
| Priprava predloga pravilnika o odprti znanosti na UM | Sprejet pravilnik o odprti znanosti na UM | Nadaljevanje aktivnosti iz 2022:  Aktualiziranje obstoječega osnutka Pravilnika o odprtem dostopu na UM v kontekstu odprte znanosti in v skladu v 2021 sprejetim ZZrID in v 2022 sprejeto Resolucijo o raziskovalni in inovacijski strategiji Slovenije 2021-2030 ter akcijskim načrtom, ki je v fazi sprejemanja; Priprava predloga priporočil o ravnanju z raziskovalnimi podatki kot integralni del Pravilnika o odprti znanosti na UM; Projekt NOO. | Sodelovanje s Komisijo za znanstvenoraziskovalno dejavnost UM. |
| Digitalizacija analognih virov za znanstveno obravnavanje | Digitalizirani analogni viri | IP UM: da (v obsegu 0,1 FTE) | Zagotovljena finančna sredstva v obsegu 0,1 FTE |
| Spremljanje, analiza in administriranje  financiranja in stroškov objav v odprtem  dostopu na UM | Vzpostavljene svetovalne storitve na področju odprte znanosti pri UKM. | Izvajanje svetovalne funkcije na področju odprte znanosti pri UKM (Spletni portal Odprta knjižnica in Odprimo:UM)  1. Vzpostavitev popustov pri plačilu APC za objavo znanstvenih del v odprtem dostopu;  2. Administracija plačil in popustov pri plačilu APC na posameznih platformah založnikov.  3. Analiza stroškov za objave člankov v zlatem odprtem dostopu avtorjev UM. | Kontinuiran vnos znanstvenih objav  avtorjev UM v DKUM v odprtem dostopu  (zlati in zeleni odprti dostop) z evidenco  stroškov za APC: izobraževanje sodelavcev v fakultetnih knjižnicah; pridobivanje ustreznih kompetenc. |
| Nadgradnja podpore raziskovalcem UM v kontekstu uveljavljanja načel odprte znanosti in upravljanja z raziskovalnimi podatki. | Strokovna podporna dejavnost v UKM: da | Strokovna podporna dejavnost v UKM: nadgradnja | Zagotovljena finančna sredstva v okviru akcijskega načrta RISS (nove zaposlitve: VII/2). |
| NI4OS-Europe:  National Initiatives for Open Science in Europe - izvedba projekta (4. leto); Ustanovitev Slovenske skupnosti odprte znanosti - administriranje. | NI4OS-Europe:  National Initiatives for Open Science in Europe - izvedba projekta (4. leto) | Nadaljevanje aktivnosti v sklopu projekta NI4OS: vzpostavitev Slovenske skupnosti odprte znanosti (administrativna pomoč delovanju skupnosti; vključevanje storitev in infrastruktur v Evropski oblak odprte znanosti. | Sodelovanje z MIZŠ, Arnes in drugimi deležniki odprte znanosti v Sloveniji. |
| Pilotni projekt NOO: Odprti dostop za vseživljenjsko izobraževanje (izvedba aktivnosti v prvem letu projekta). | izvedene aktivnosti v prvem letu projekta. | Pilotni projekt NOO: Odprti dostop za vseživljenjsko izobraževanje (izvedba aktivnosti v prvem letu projekta) | Sodelovanje z ORUD UM. |
| Pilotni projekt NOO: Prilagoditev Javnih raziskovalnih organizacij in Centralne tehniške knjižnice Univerze v Ljubljani za delo po načelih odprte znanosti. | Uspešna prijava na razpis; izvedene aktivnosti v prvem letu projekta. | Pilotni projekt NOO: Prilagoditev Javnih raziskovalnih organizacij in Centralne tehniške knjižnice Univerze v Ljubljani za delo po načelih odprte znanosti (Uspešna prijava na razpis; izvedene aktivnosti v prvem letu projekta). | Prijava na razpis; sodelovanje z ORUD UM. |
| Vzpostavitev centra za podporo odprti znanosti Odprimo:UM. | Vzpostavljen center/oddelek za podporo odprti znanosti Odprimo:UM v UKM. | Vzpostavljen center/oddelek za podporo odprti znanosti Odprimo:UM v UKM: da | Zagotovljena finančna sredstva v okviru akcijskega načrta RISS; reorganizacija |
| Organizacija poletne šole "University of Maribor Open Science Summer School". | Organizacija poletne šole "University of Maribor Open Science Summer School" 2023 | Organizacija poletne šole "University of Maribor Open Science Summer School" 2023. | Prijava na razpis, zagotovitev sredstev iz razpisa za sofinanciranje mednarodnih intenzivnih programov (RSF) in kombiniranih intenzivnih programov Erasmus+ v letu 2023. |

Vir: IZVLEČEK\_Kratkoročni cilji\_UM\_2023

Usmerjenost knjižnice v digitalizacijo in dostopnost zbirk – vključno s posebnimi zbirkami – sta dve od glavnih usmeritev UKM. Bogat fond dragocenega in unikatnega knjižničnega gradiva UKM je uvrščen v posebne zbirke. Gradivo iz teh zbirk je pomemben vir informacij, ki dopolnjujejo knjižnično zbirko UKM in slovensko pisno kulturno dediščino. Digitalizacija gradiv iz posebnih zbirk nudi raziskovalcem in študentom odlično priložnost za delo s tovrstnim gradivom. **Področje »Kulturna in znanstvena dediščina« obsega 26 kratkoročnih ciljev**. Dolgoročno ti cilji predstavljajo uresničevanje dejavnosti na področjih:

* + Varovanje in zaščita gradiva za trajno ohranjanje kulturne dediščine.
  + Ustrezno arhiviranje obveznega izvoda publikacij Republike Slovenije in obveznega izvoda publikacij Univerze v Mariboru.
  + Ohranjanje kulturne dediščine UKM – varovanje in zaščita gradiva iz posebnih zbirk UKM.
  + Digitalizacija kulturne dediščine (smernice, vnos in javna objava digitaliziranih objektov domoznanskih vsebin, raritet, rokopisov in drugega dragocenega knjižničnega gradiva v Repozitorij UKM); Večja prepoznavnost in uporaba posebnih zbirk UKM za poučevanje, raziskovanje in za splošno javnost.
  + Nadgradnja funkcionalnosti Digitalnega repozitorija UKM.
  + Knjigoveška dejavnost.

|  |  |  |  |
| --- | --- | --- | --- |
| Kratkoročni cilj 2023 | Kazalnik | Načrt 2023 | Ukrepi za dosego cilja |
| Digitalizacija, vnos in javna objava digitaliziranih objektov domoznanskih vsebin, raritet, rokopisov in drugega dragocenega knjižničnega gradiva v repozitorij DR UKM. | Zagotovljen javni dostop digitaliziranih objektov - dragocenega in drugega gradiva UKM. | Izvajanje digitalizacije glede na letni načrt (37.500 strani). | Redna dejavnost; Sodelovanje z Mariborsko knjižnico; projektna sredstva. |
| Digitalizacija zapuščine akad. prof. dr. Zinke Zorke: nadgradnja metapodatkov digitalnih objektov iz zapuščine; predstavitev javnosti v skladu z avtorskopravnimi omejitvami. | Nadgrajena metapodatkovna struktura za opis digitalnih objektov; javna objava v skladu z avtorskopravnimi omejitvami | Nadaljevanje aktivnosti: nadgradnja metapodatkov digitalnih objektov iz zapuščine akad. prof. dr. Zinke Zorko. | Sodelovanje s ZRC SAZU, Inštitut za slovenski jezik Frana Ramovša |
| Nadgradnja funkcionalnosti repozitorijev DKUM in DR UKM. | Vzpostavljeno trajno hranjenje digitalnih objektov. | Zagotavljanje trajnega hranjenja digitalnih objektov v DKUM in DR UKM. | Sodelovanje UKM/NUK/FERI. |
| Prehod DRUKM na novo odprtokodno platformo | Vzpostavljen DRUKM na novi platformi | Vzpostavljen DRUKM na novi platformi: da | Organizacija dela. Sodelovanje z zunanjim izvajalcem. |
| Oprema knjižničnega skladišča - II. klet (Izvedba 2. faze projekta v vrednosti 149.729,51 EUR). | Zaključena 2. faza investicije. | Organizacija dela; demontaža in montaža knjižničnih regalov, prestavitev knjižničnega gradiva (2. faza). | Sodelovanje z MIZŠ. Sklenjena pogodba o financiranju investicije. |

Vir: IZVLEČEK\_Kratkoročni cilji\_UM\_2023

V letu 2022 smo uspeli na MIZŠ pridobiti investicijo v oprema skladišča z ustreznimi kompaktnimi policami v dveh fazah. V 2023 je na vrsti izvedba 2. faze projekta v vrednosti 149.729,51 EUR, s katero bomo rešili problematiko pomanjkanja prostora oz. skladiščnih kapacitet v obstoječem objektu.

Na področju »**Komuniciranja s ciljnimi skupinami uporabnikov in promocije**« ima pomembno vlogo vpetost v okolje, komuniciranje z okoljem, promoviranje dejavnosti in nazadnje tudi s tem povezana krepitev ugleda knjižnice v okolju. S prireditveno in razstavno dejavnostjo UKM aktivno soustvarja kreativno okolje za promocijo kulture in popularizacijo znanosti v mestu, na univerzi in širši regiji. Zastavili smo si 29 kratkoročnih ciljev:

* + Razstavna in prireditvena dejavnost.
  + Povečanje prepoznavnosti in dostopnosti domoznanstva in posebnih zbirk; publicistična dejavnost.
  + Avstrijska čitalnica (širjenje poznavanja avstrijske in nemške književnosti, medkulturno povezovanje).
  + Švicarski knjižni kotiček (širjenje poznavanja švicarske književnosti in liechtensteinske književnosti, medkulturno povezovanje).
  + Slovenska čitalnica v Gradcu.
  + Krepitev ugleda knjižnice v okolju.
  + Promocija domoznanskih vsebin in posebnih zbirk UKM.
  + Promocija knjižnice, knjiž. gradiva, knjižničnih storitev in prostorov UKM.
  + Oblikovanje raznolikih komunikacijskih poti za različne skupine uporabnikov.
  + Spodbujanje dojemanja različnih vidikov poslanstva knjižnice v okolju.

|  |  |  |  |
| --- | --- | --- | --- |
| Kratkoročni cilj 2023 | Kazalnik | Načrt 2023 | Ukrepi za dosego cilja |
| Razstavna in prireditvena dejavnost; promocija kulturne dediščine in gradiv posebnih zbirk. | Število razstav. | Število razstav: 25 | Sodelovanje z UM, lokalnim okoljem in širše. |
| Razstavna in prireditvena dejavnost; promocija kulturne dediščine in gradiv posebnih zbirk. | Število prireditev. | Število prireditev: 50 | Sodelovanje z UM, lokalnim okoljem in širše. |
| Sodelovanje na Olimpijskem festivalu evropske mladine (OFEM), julij 2023. | Vzpostavljeno sodelovanje na Olimpijskem festivalu evropske mladine (OFEM), julij 2023; organizacija bralnega kotička. | Vzpostavljeno sodelovanje na Olimpijskem festivalu evropske mladine (OFEM), julij 2023; organizacija bralnega kotička. | Imenovanje delovne skupine; Izbor knjig, omogočen oddaljeni dostop do baze "PressReader", organizacija dveh predstavitev knjig. |

Vir: IZVLEČEK\_Kratkoročni cilji\_UM\_2023

Kot pomembno področje razvoja knjižnice dojemamo področje »**Povezanost UKM z deležniki v okolju**«, kjer so naše pomembne partnerice knjižnice članic UM. Že več let zasledujemo cilj »Večja stopnja povezanosti knjižnične mreže Univerze v Mariboru«, ker s strokovnim povezovanjem knjižnične dejavnosti uresničujemo naloge osrednje univerzitetne knjižnice in proaktivno pristopamo h koordinaciji knjižničnega sistema Univerze v Mariboru. Na tem področju smo zastavili 34 kratkoročnih ciljev.

|  |  |  |  |
| --- | --- | --- | --- |
| Kratkoročni cilj 2022 | Kazalnik | Načrt 2022 | Ukrepi za dosego cilja |
| Skupne razvojne naloge knjižničnega sistema UM. | Izvedene skupne naloge knjižničnega sistema UM. | Sofinanciranje članic UM za izvajanje skupnih nalog knjižničnega sistema na Univerzi v Mariboru, določitev višine in vira financiranja za 2023. | Predstavitev na organih univerze, Kolegiju dekanov, potrditev na UO UM. |
| Koordinacija: Nove kategorije članov za prilagoditve knjižničnih storitev za uporabnike s posebnimi potrebami. | Uvedene nove kategorije članov za prilagoditve knjižničnih storitev za uporabnike s posebnimi potrebami. | Uvedba novih kategorij članov za prilagoditve knjižničnih storitev za uporabnike s posebnimi potrebami. | Koordinacija dejavnosti z IZUM-om in na delovnih sestankih vodij visokošolskih knjižnic UM. |
| Koordinacija: Opredelitev prilagojenih knjižničnih storitev za študente s posebnimi potrebami in študente s posebnim statusom v spremenjenem Pravilniku o študijskem procesu študentov invalidov in Pravilniku o študentih s posebnim statusom. | Prilagojene knjižnične storitve za študente s posebnimi potrebami in študente s posebnim statusom v spremenjenem Pravilniku o študijskem procesu študentov invalidov in Pravilniku o študentih s posebnim statusom. | Vključitev predlogov prilagojenih knjižničnih storitev v spremenjen Pravilniku o študijskem procesu študentov invalidov in spremenjen Pravilniku o študentih s posebnim statusom. Spremljanje sprememb predlogov pravilnikov. | Usklajevanje s strokovnimi službami UM in knjižnicami članic UM. Sodelovanje z Društvom študentov invalidov Slovenije.  Podajanje predlogov in pripomb. |
| Koordinacija: Opredelitev prispevka za uporabo knjižničnih storitev v spremenjenih Navodilih o prispevkih in vrednotenju stroškov na UM. | Opredeljen prispevek za uporabo knjižničnih storitev v spremenjenih Navodilih o prispevkih in vrednotenju stroškov na UM. | Opredelitev plačila prispevka za uporabo knjižničnih storitev (članarine za visokošolske knjižnice) za študente, študente na izmenjavah ter osebe brez statusa ter določanja višine prispevka.  Spremljanje sprememb Navodil o prispevkih in vrednotenju stroškov na UM. | Usklajevanje s strokovnimi službami UM in knjižnicami članic UM.  Podajanje predlogov in pripomb. |
| Razvoj dejavnosti knjižnic UM na osnovi sodobnih standardov knjižnične dejavnosti | Organizirana knjižnična podpora izobraževalni in raziskovalni dejavnosti članic UM na osnovi sodobnih standardov knjižnične dejavnosti. | Izvajanje dejavnosti po pogodbi za Fakulteto za energetiko in Fakulteto za turizem. | Podpis pogodbe za izvajanje dejavnosti po pogodbi za Fakulteto za energetiko in Fakultete za turizem. |
| Koordinacija: Vzpostavitev referenčne baze zaposlenih na UM za potrebe knjižnične dejavnosti na UM (vpis zaposlenih na UM v knjižnice UM) | Poenostavljen postopek vpisa v knjižnice članic UM. | Nadaljevanje aktivnosti: Priprava referenčne baze zaposlenih na UM za potrebe knjižnične dejavnosti na UM (vpis zaposlenih na UM v knjižnice UM). | Koordinacija dejavnosti na Komisiji za knjižnični sistem univerze in na delovnih sestankih vodij visokošolskih knjižnic UM. |
| Koordinacija dejavnosti na področju bibliografije raziskovalcev in vrednotenja znanstvene odličnosti | Koordinirano izvajanje dejavnosti bibliografije na vseh članicah UM. | Koordinacija dejavnosti, izvedeni delovni sestanki bibliografov UM. Izvedba različnih delavnic in izobraževanj za uvajanje novosti v delovne procese knjižnic UM. | Permanentna redakcija bibliografskih zapisov in strokovno svetovanje; sledenje spremembam, novostim, obveščanje, komuniciranje z IZUM-om in pristojnimi OSIC-i; obravnavanje problematike na sestankih vodij visokošolskih knjižnic in Komisiji za knjižnični sistem; posredovanje problematike ustreznim komisijam pri Senatu UM; sodelovanje s habilitacijsko komisijo UM. |
| Koordinacija nabave knjižničnega gradiva na UM. | Izveden prednostni nakup elektronskih virov preko konzorcijev. | Sodelovanje v konzorcijih za nakup mednarodne znanstvene literature in baz podatkov za UM. | Sodelovanje in usklajevanje v nacionalnih konzorcijih za nabavo mednarodne znanstvene literature in baz podatkov. |
| Koordinacija nabave knjižničnega gradiva na UM. | Izveden prednostni nakup elektronskih virov preko konzorcijev z upoštevanjem ugodnosti glede objavljanja v odprtem dostopu. | Vzpostavljeni popusti pri plačilu APC za objavo znanstvenih del v odprtem dostopu. | Sodelovanje in usklajevanje v nacionalnih konzorcijih za nabavo mednarodne znanstvene literature in baz podatkov. |
| Koordinacija nabave knjižničnega gradiva na UM. | Pridobljena sredstva za nakup mednarodne znanstvene literature in baz podatkov na razpisu ARRS za 2023. | Skupna prijava vseh članic UM na razpis ARRS za sofinanciranje mednarodne znanstvene literature in baz podatkov. | Priprava razpisne dokumentacije in prijava na razpis. |
| Ugotavljanje izpolnjevanja pogojev za izvajanje knjižnične dejavnosti kot javne službe za UKM in knjižnice UM. | Analiza izpolnjevanja pogojev za izvajanje knjižnične dejavnosti kot javne službe knjižnic UM. | Izvedba analize izpolnjevanja pogojev za izvajanje knjižnične javne službe knjižnic UM. | Imenovanje delovne skupine; Izvedba internih preliminarnih meritev za UKM in knjižnice UM. Predstavitev rezultatov Komisiji za knjižnični sistem UM. |

Vir: IZVLEČEK\_Kratkoročni cilji\_UM\_2023

Zadnje področje smo poimenovali **»Kadri in kompetence za prihodnost« in si zastavili 6 kratkoročnih ciljev**.

Spreminjajoče se okolje visokošolskega izobraževanja, znanstvenega komuniciranja, življenjskega stila uporabnikov in učnih navad ter intenziviranje delovanja na daljavo oblikujejo potrebe po novih znanjih, kompetencah knjižničarjev in nazadnje tudi novih poklicnih profilih. Spremembe v okolju narekujejo knjižnicam nove naloge in ciljno izobraževanje kadra. Zastavili smo si tudi izdelati strategijo ravnanja s starejšimi zaposlenimi ter prenovo nekaterih internih aktov.

Vsebinski del načrta dela Univerzitetne knjižnice Maribor za leto 2023 pripravili:

mag. Dunja Legat,

Borut Gaber

Mag. Branka Kerec Prekoršek

Sandra Kurnik Zupanič,

dr. Vlasta Stavbar,

Miloš Petrovič,

Mateja Pongrac,

dr. Jerneja Ferlež,

Borut Gaber,

Mojca Žuželj Ogrizek

s sodelavci.

Maribor, 13. januar 2023